**Litteraturdidaktisk konferens**Jönköping  
6-7 oktober 2017

**Litteraturstudiers betydelse för språkutbildning: litteraturdidaktiska perspektiv för ungdomsskola och högskola**

**Paperpresentasjon (20 minutter):**

**Biografien som utgangspunkt for samtaler om dannelse**

Mitt paper vil ta utgangspunkt i mitt doktorgradsarbeid, som består av to delstudier. Jeg gjør først og fremst et sjangerstudium av nyere norske biografier for barn og unge, dernest utforsker jeg sjangerens didaktiske potensiale, ved å gjennomføre et empirisk forskningsarbeid i barneskolen, ungdomsskolen og i videregående. Ambisjonen med feltarbeidet er å utvikle kunnskap om hvordan man kan jobbe med biografiske tekster i klasserommet.

På bakgrunn av feltarbeidet, vil jeg legge frem noen refleksjoner basert på funn fra intervjuer med mine informanter (elever, lærer) på ungdomstrinnet. Lærer og elever har lest biografien *Elefantmannen* (Di Fiore & Hodnefjeld, 2013), som handler om Joseph Merrick, som på grunn av misdannelser lever et liv som utstøtt på slutten av 1800-tallet i England. Biografien forstås som en bildebokbiografi, noe som innebærer at jeg forholder meg til Maria Nikolajeva og Carole Scotts ikonotekstbegrep (Nikolajeva & Scott, 2006). Biografiens didaktiske potensiale ses i lys av 1700-tallets forestillinger om at individet gjennom lesning av litteratur skal utvikle seg til å bli et fullstendig medlem av det borgerlige samfunn (Christensen, 2012, s. 16).

Jeg tar utgangspunkt i Nina Christensens forskningsarbeid om litterær dannelse, og hvordan samtaler om litteratur både kan være kilde til kunnskap og til personlig utvikling. Det vil også være relevant å bringe inn Martha Nussbaums refleksjoner om hvordan litteratur kan skape empati og forståelse for andre mennesker (Nussbaum, 1995).

*Biografisk informasjon:*

*Stipendiat Inger-Kristin Larsen Vie, 42 år. Har jobbet halvannet år med doktorgrad innenfor barnebokforskningsfeltet. Jeg er ansatt ved institutt for humanistiske fag, Avdeling for lærerutdanning og naturvitenskap, Høgskolen i Innlandet. Arbeidssted er Hamar. Norge*

Litteraturliste:

Christensen, N. (2012). *Videbegær : oplysning, børnelitteratur, dannelse*. Århus: Aarhus Universitetsforlag.

Di Fiore, M. & Hodnefjeld, H. (2013). *Elefantmannen*. Oslo: Cappelen Damm.

Nikolajeva, M. & Scott, C. (2006). *How picturebooks work* (Vol. 14). New York: Routledge.

Nussbaum, M. C. (1995). *Poetic justice : the literary imagination and public life*. Boston: Beacon Press.